Nintendo Company, Limited  
任天堂株式会社|  |
| Forma | Viešoji |
| Pramonė | Kortų žaidimai (seniau)Kompiuteriniai žaidimai ir jų įranga |
| Įkurta | 1889 m. rugsėjo 23 d. |
| Centrinė būstinė | Japonija Kiotas, Japonija 
Filialai: Jungtinės Amerikos Valstijos Redmondas, JAVKanada Ričmondas, KanadaEuropa Grososthaimas, VokietijaAustralija Skorezbis, AustralijaKinijos LR Sudžou, Kinija (kaip iQue, Ltd.)Rusija Maskva, RusijaPietų Korėja Seulas, Pietų Korėja |
| Svarbiausi darbuotojai | prezidentas Tatsumi Kimishima,  žaidimų dizaineris Shigeru MiyamotoGunpei Yokoi − Game Boy, Game & Watch konsolių kūrėjasHiroshi Yamauchi, Satoru Iwata − buvę vadovai. |
| Produktai | Kompiuterinių žaidimų konsolės ir jų periferinė įranga, kompiuteriniai žaidimai, žaislai, susijusios paslaugos |
| Įplaukos | USD$7,8 milijardo (2006) Forbes 2000 vieta: 620 |
| Pelnas | USD$1,4 milijardo (2006) |
| Darbuotojų | 3 013 (2006) |
| Tinklalapis | Nintendo JapanNintendo of AmericaNintendo EuropeNintendo Australia |

**Nintendo Company, Limited** (jap. 任天堂株式会社 = *Nintendō Kabushiki-kaisha*) – japonų daugianacionalinė bendrovė, įkurta Fusadžiro Jamaučio 1889 m. rugsėjo 23 d. Kiote, Japonijoje. Iš pradžių įmonė tegamino *hanafuda* kortas. Dabar bendrovė yra viena žinomiausių ir sėkmingiausių kompiuterinių žaidimų pramonės įmonių pasaulyje.

Istorija
--------

1889 m. rugsėjo 23 d. Fusadžiro Jamauči įsteigė įmonę „Nintendo Koppai" Kiote, kuri gamino „Hanafudos" žaidimų kortas. *Nintendo* reiškia „patikėk sėkmę dangui". Iš pradžių pats kūrėjas piešė ranka kortas ir plečiantis verslui samdė padėjėjus. 1956 m. įkūrėjo anūkas Hiroši Jamauči keliavo į JAV, jis išsirūpino licenziją naudoti „Disney" sukurtus personažus ant kortų. 1963 m. įmonė pervadinta į „Nintendo" ir pradėjo ieškoti kitų veiklos sričių. Iki 1968 m. kompanija pradėjo bendrus verslus, kurie įtraukė taksi bendrovę, viešbučių tinklą, TV stotį ir paruoštų ryžių maisto įmonę, tačiau visi šie verslai nenusisekė. Po to „Nintendo" pradėjo užsiimti žaislų gamyba ir nors turėjo pasisekimo šioje srityje, tačiau negalėjo rimtai konkuruoti su stambiais žaislų gamintojais „Bandai" ir „Tomy". 1973 m. „Nintendo" pradėjo kurti optielektroninio šaudymo sistemas šeimos pasilinksminimui, kurios buvo instaliuojamos nenaudojamuose boulingo takeliuose. Dėl aukštų sąnaudų šį verslą teko nutraukti, tačiau jis nukreipė kompaniją į kylantį elektroninių žaidimų verslą.

„Nintendo" pagrindinė būstinė Kiote
„Nintendo" žingsnį į kompiuterinių žaidimų sritį galima atsekti nuo 1971 m. kai įmonė bendradarbiavo su JAV įmone „Magnavox" kurdama optoelektroninį šautuvą namų žaidimų „Odyssey" platformai. 1974 m. „Nintendo" sukūrė savo optielektroninį šaudymo žaidimą ir 1977 m. išleido pirmąją savo sukurtą konsolę „Color TV Game", iki 1980 m. išleistą penkiais variantais. „Color TV Game" buvo išleista tik Japonijoje ir sulaukė komercinės sėkmės. Šiuo laikotarpiu įmonėje pradėjo dirbti Shigeru Miyamoto, vėliau vienų žinomiausių ir sėkmingiausių „Nintendo" žaidimų dizaineris ir prodiuseris. 1978 m. „Nintendo" žengė į žaidimų automatų rinką. Komercinės sėkmės proveržio įmonė sulaukė su 1980 m. išleista nešiojama „Game & Watch" konsole ir 1981 m. išleistu žaidimų automatų „Donkey Kong" žaidimu. Ypač pastarojo sėkmė kompanijai uždirbo didelį pelną ir leido pradėti vystyti verslą pasauliniu mastu. 

1983 m. „Nintendo" išleido „Famicon" konsolę Japonijoje ir 1985 m. ją NES pavadinimu JAV. Šiai konsolei sukurtas žaidimas „Super Mario Bros." su daugiau nei 40 mln. išplatintų kopijų tris dešimtmečius išbuvo populiariausiu videožaidimu istorijoje (iki 2006 m. išleisto „Wii Sports"). Nuo to laiko „Nintendo" kūrė stacionarias ir nešiojamas žaidimų konsoles, kompiuterinius žaidimus. 2014 m. pradėjo gaminti su konsolėmis susiejamus kompiuterinių žaidimų herojų žaislų *amiibo* figūrėles, 2016 m. kompanija žengė į žaidimų mobiliesiems įrenginiams rinką.

Produkcija
----------

### Žaidimų konsolės

„Nintendo" yra viena iš trijų pagrindinių dedikuotų kompiuterinių žaidimų platformų gamintojų pasaulyje (kartu su „Sony" ir „Microsoft").

#### Stacionarios (namų) konsolės

„Nintendo" išleistos stacionarios žaidimų platformos:

 Shigeru Miyamoto, „Mario", „Donkey Kong", „The Legend of Zelda", „Star Fox", „Pikmin" žaidimų franšizių kūrėjas.

| Išleidimo metai | Pavadinimas | Pardavimai, mln. vnt |
| --- | --- | --- |
| 1977 | Color TV Game |  |
| 1983 | NES | 61,91 |
| 1990 | SNES | 49,1 |
| 1996 | Nintendo 64 | 32,93 |
| 2001 | GameCube | 21,74 |
| 2006 | Nintendo Wii | 101,63 |
| 2012 | Nintendo Wii U | 13,56\* |
| 2017 | Nintendo Switch | 4,7\* |

Pastaba. \* − 2017 m. II ketv. duomenys, dar parduodama rinkoje, skaičiai gali ženkliai pasikeisti.

* NES NES
* Nintendo 64 Nintendo 64
* GameCube GameCube
* Nintendo Wii Nintendo Wii
* Nintendo SwitchNintendo Switch

#### Nešiojamos (delninės) konsolės

„Nintendo" išleistos nešiojamos (delninės) žaidimų platformos (Pastaba. Sąraše nenurodomi to paties produkto variantai, kurie gali skirtis pavadinimu ir fizine išvaizda):

| Išleidimo metai | Pavadinimas | Pardavimai, mln. vnt |
| --- | --- | --- |
| 1980 | Game & Watch | 43,4 |
| 1989 | Game Boy | 118,69 |
| 1995 | Virtual Boy | 0,77 |
| 2001 | Game Boy Advance | 81,51 |
| 2004 | Nintendo DS | 154,02 |
| 2011 | Nintendo 3DS | 67,08\* |

Pastaba. \* − 2017 m. II ketv. duomenys, dar parduodama rinkoje, skaičiai gali ženkliai pasikeisti.

* Game & Watch Game & Watch
* Game Boy Game Boy
* Game Boy Advance Game Boy Advance
* Nintendo DS Nintendo DS

### Žaidimai

Kompiuterinių žaidimų istorijoje „Nintendo" sukūrė vienas populiariausių žaidimų serijų. „Mario" franšizė su daugiau nei 180 žaidimų ir 528 mln. parduotų kopijų (įskaitant visas subserijas) 2014 m. įvardinta populiariausia visų laikų kompiuterinių žaidimų serija. „Pokémon" serijos pardavimai 2015 m. duomenimis vertinami 270 mln. parduotų kopijų, „Wii" serijos − 200 mln parduotų kopijų. 

„Super Mario Bros.", „Wii Sports", „Wii Sports Resort", „Mario Kart Wii" minimi tarp populiariausių visų laikų individualių kompiuterinių žaidimų. Tarp kritikų aukščiausiai įvertintų visų laikų žaidimų patenka „The Legend of Zelda: Ocarina of Time", „Super Mario Galaxy", „Super Mario Galaxy 2", „Metroid Prime".

Plačiai žinomos „Nintendo" išleistos žaidimų serijos, subserijos ir žaidimai su nurodytais pirmojo leidimo metais:

|  |  |  |
| --- | --- | --- |
| * „Game & Watch" (1980)
* „Mario" (1981)
	+ „Super Mario"
	+ „Mario Kart"
	+ „Mario Tennis"
	+ „Mario Golf"
	+ „Mario & Luigi"
	+ „Mario Party"
	+ „Paper Mario"
	+ „Dr. Mario"
* „Donkey Kong" (1981)
	+ „Donkey Kong Country"
* „Excitebike" (1984)
* „Kid Icarus" (1986)
 | * „Metroid" (1986)
* „The Legend of Zelda" (1986)
* „Wars" (1988)
* „Mother" („EarthBound", 1988)
* „F-Zero" (1990)
* „Fire Emblem" (1990)
* „Yoshi" (1991)
* „Wario" (1992)
	+ „Wario Land"
	+ „WarioWare"
* „Kirby" (1992)
* „Star Fox" (1993)
* „Pokémon" (1995)
	+ „Mystery Dungeon"
 | * „1080° Snowboarding" (1998)
* „Super Smash Bros." (1999)
* „Animal Crossing" (2001)
* „Pikmin" (2001)
* „Golden Sun" (2001)
* „Brain Age" (2005)
* „Nintendogs" (2005)
* Wii serija (2006)
	+ „Wii Sports"
	+ „Wii Fit"
	+ „Wii Party"
	+ „Wii Play"
* „Xenoblade Chronicles" (2010)
* „Splatoon" (2015)
 |

„Nintendo" žaidimų veikėjai
---------------------------

„Nintendo" ir su ja susijusios studijos sukūrė vienus iš geriausiai žinomų kompiuterinių žaidimų charakterių, tarp jų:

|  |  |
| --- | --- |
| * Mario
* Luidžis
* Princesė Pyč
* Bauzeris
* Toad
* Yoshi
* Wario
 | * Kirby
* Link
* Princesė Zelda
* Donkey Kong
* Pikachu
* Samus Aran
* Fox McCloud
 |

* Mario Mario
* Yoshi žaidimo viršelyje Yoshi žaidimo viršelyje
* Samus Aran žaidimo „Metroid Prime" viršelyje. Samus Aran žaidimo „Metroid Prime" viršelyje.
* Kirby žaidimo viršelyje Kirby žaidimo viršelyje

Nuorodos
--------

* Oficialus „Nintendo Europa" tinklalapis (anglų, vokiečių, prancūzų, ispanų, italų ir kt. kalbomis)

Šaltiniai
---------

|  |  |
| --- | --- |
|  | **Vikiteka: Nintendo** – vaizdinė ir garsinė medžiaga  |

1. ↑  „Kompanijos istorija" (japonų). Nintendo of Japan. Suarchyvuotas originalas 2006-07-21. Nuoroda tikrinta 2006-07-29. `{{cite web}}`: Cite has empty unknown parameters: `|month=`, `|curly=`, `|accessyear=` ir `|coauthors=` (pagalba); Nežinomas parametras `|dead-url=` ignoruotas (`|url-status=` suggested) (pagalba)
2. ↑  „Kompanijos istorija". Nintendo of America. Nuoroda tikrinta 2006-06-04. `{{cite web}}`: Cite has empty unknown parameters: `|month=`, `|curly=`, `|accessyear=` ir `|coauthors=` (pagalba)
3. ↑  nintendo.com
4. ↑  nintendo.com
5. ↑  guinnessworldrecords.com
6. ↑  gamerankings.com Archyvuota kopija 2016-06-24 iš Wayback Machine projekto.
7. ↑  metacritic.com

* giantbomb.com